Anna Lluch: "Càncer de mama no és igual a mort, un 80% dels casos es poden curar" - À Punt\nAnna Lluch: "Càncer de mama no és igual a mort, un 80% dels casos es poden curar"\nL'oncòloga avisa que cal intensificar la investigació sobre els tumors més agressius, el grup més desconegut.\n19 d'octubre 2020 - 11:55\nEntre 27.000 i 33.000 dones són diganosticades cada any a Espanya d’un càncer de mama, el tipus més comú entre les dones occidentals. D'elles, vora 4.000 són valencianes. Segons dades de la Federació Espanyola de Càncer de Mama (Fecma), la taxa de supervivència és del 90%. Cinc anys després del diagnòstic, nou de cada deu pacients continuaran vives. En el Dia Mundial del Càncer de Mama, enguany marcat inevitablement per la pandèmia de la Covid-19, la prestigiosa oncòloga valenciana Anna Lluch ha reivindicat en El dia À Punt la investigació en els subtipus de tumor que existeixen per a donar a cada pacient el millor tractament, i ha recordat que un 80% dels casos es poden curar: "El càncer de mama no és igual a mort", ha assenyalat.\nAnna Lluch és catedràtica de Medicina de la Universitat de València i coordina el Grup d’Investigació de Biologia del Càncer de Mama a l'Incliva, tot i estar jubilada. "En la meua posició tinc més temps per a fer més coses", ha afirmat l'oncòloga, que continua investigant i passant consulta a algunes pacients. "Mentre puga ajudar, vull estar activa".\nSegons ha recordat la investigadora, la importància d'un diagnòstic precoç en el càncer de mama és determinant per a la curació. Les probabilitats d'èxit en el tractament augmenten com més prompte es detecte el tumor i estiga en fase més primerenca. Els més agressius, ha detallat, representen un 15% de tots els que es detecten, però "fins i tot aquests tenen tractament". Aquest tipus de tumor és el més desconegut i les pacients solen ser habitualment les dones més joves, amb patologies hereditàries.\nAnna Lluch recorda que encara queda molta recerca per fer a l'hora de conéixer millor la malaltia, que és molt heterogènia i presenta molts subtipus de tumor. "Gràcies a la investigació podem tractar cada subtipus i cada persona segons el tipus de tumor que presenta", ha assenyalat. El fet que cada dona tinga una fulla de ruta concreta és fonamental: "Ha de saber a què s'enfronta, què li farem i què li suposarà en la vida quotidiana i per al seu entorn", diu la doctora. El repte de futur és esbrinar per què hi ha persones que es fan resistents als nous tractaments, i poder aspirar a una curació del 100%.


Dream Duplex Tenerife Espanya - Ofertes d'hotels amb els MILLORS DESCOMPTES EN LÍNIA\nSanta Cruz De Tenerife, Tenerife, Espanya - Veure al mapa\nMés informació sobre Dream Duplex\nDream Duplex, ubicat a Santa Cruz De Tenerife, Tenerife, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Dream Duplex, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de aparcament de cotxes, ascensor, Zones públiques amb Wi-Fi, habitació familiar.\nGaudiu de les comoditats d'alta gama com ara servei de planxa, estris de cuina, aparell de televisió LCD/pantalla de plasma, forn microones, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Dream Duplex.


Bonpreu-Esclat dóna suport a les persones amb càncer - Fundació Kàlida\nAl febrer, fent la teva compra als supermercats Bonpreu-Esclat milloraràs el benestar de les persones que conviuen amb el càncer que visiten Kālida.\nLes campanyes d’arrodoniment solidari de Bonpreu-Esclat permeten donar de forma voluntària uns cèntims en cada compra al moment de pagar amb targeta. Fent aquest petit gest estaràs contribuint a arribar al objectiu de 55.000€ que té aquesta campanya. Els fons obtinguts es destinaran a diverses activitats de suport pràctic que oferim tant al centre Kālida Sant Pau com online:\nOrientació per part de les nostres Infermeres Especialistes en Suport Oncològic, per ajudar a comprendre el diagnòstic, el tractament i els seus efectes secundaris. Informació sempre basada en l’evidència.\nTallers i sessions per millorar el seu benestar físic: nutrició, cura de la pell, son i descans, sexualitat, estètica oncològica, relaxació entre d’altres.\nRealització d’activitats físiques adaptades: ioga oncològic, marxa nòrdica…\nBonpreu-Esclat, regularment impulsa aquest tipus de campanyes a favor de diverses organitzacions sense ànim de lucre, que compta amb la tecnologia de l’empresa Worldcoo per a fer-les possibles. Estem molt agraïts de que en aquesta ocasió hagin escollit beneficar a les persones que conviuen amb el càncer que reben el suport de Kālida. El seu llançament coincideix amb la commemoració del Dia Mundial contra el Càncer que, cada any, es celebra el 4 de febrer.\nCada visita a Kālida Sant Pau, cada activitat que realitzem – sigui online o presencialment al centre – té l’objectiu d’ajudar a les persones amb càncer i les seves famílies a trobar calma, pau, a entendre millor el que els passa i a adquirir les eines i habilitats per ajustar-se a la seva situació, millorar el seu benestar i qualitat de vida. Però això, només és possible amb les aportacions que rebem de persones, entitats i empreses, com Bonpreu-Esclat.\nAixí doncs, t’animem a que facis la teva compra als supermercats Bonpreu-Esclat, ens ajudis acceptant l’arrodoniment solidari de cada transacció que facis i difonguis aquesta campanya durant tot el mes de febrer entre els teus amics, familiars i coneguts. El teu suport ens ajudarà a que sigui tot un èxit. Entra aquí per trobar l’establiment més proper a casa teva.\nMés informació a: https://www.worldcoo.com/ca/projectes/millora-benestar-persones-cancer\n16 juny a les 11:03 am\nÉs habitual que el diagnòstic de càncer afecti diversos aspectes…\nEl divendres 11 de juny l’artista, cantant i compositor Carlos…


Tintín, estructura d'Estat\nSalvador Cot | Actualitzat el 22/04/2014 a les 23:59h\n"Ah! La primavera!... El bell mes de maig!" eren les primeres paraules que el capità Haddock pronunciava en català avui fa justament cinquanta anys, la diada de Sant Jordi del 1964. L'Editorial Joventut havia aconseguit permís governatiu per publicar les aventures del reporter belga en català o "vertidas en lengua vernácula", com ho descrivia Los Sitios de Gerona. A Les joies de la Castafiore el van seguir tots els que Hergé va anar publicant, sempre traduïts per Joaquim Ventalló, periodista terrassenc exiliat a París.\nDe fet, va ser el mateix Ventalló qui es va oferir a l'editorial perquè era conscient que els nens catalans havien perdut definitivament el contacte amb la llengua escrita. Generacions senceres ignoraven com s'escrivien les paraules que pronunciaven a casa o al carrer i Joaquim Ventalló va veure en les aventures de Tintín una manera de recuperar, ni que fos ocasionalment, la connexió entre els parlants i la lectura. Ho va considerar tan estratègic que fins i tot es va oferir a fer les traduccions de franc, si era necessari. A ell li devem els 800 renecs catalans del capità Haddock, començant per "Llamp de llamp de rellamp de contra-rellamp!"\nEn fi, som milers els nens dels setanta que li devem molt a la sensibilitat d'Editorial Joventut i la implicació de Joaquim Ventalló. Alguns d'ells dirigeixen 1001, el millor club de tintinofília del món. A tots ells, gràcies. I un agraïment personal al meu oncle Isidre que, com tants d'altres, va adonar-se del mateix que Ventalló i em regalava, un cop l'any, un d'aquells exemplars deliciosos on hi destacava una enganxina brillant: "Edició en català".


Penya Barcelonista de Lisboa: Xavi: “Em sento un privilegiat”\nRosell: “Xavi representa els valors del Barça”\nEl president del Barça, Sandro Rosell, s’ha mostrat molt feliç per la fita aconseguida per Xavi en el partit contra el Llevant (2-1), igualant Migueli com a jugador que més vegades ha vestit la samarreta del Barça en un total de 549 partits. “És un orgull que Xavi, un jugador de la casa, hagi portat tantes vegades la samarreta del Barça”, ha afirmat Rosell. Abans de felicitar el jugador de Terrassa, Rosell ha volgut reconèixer Migueli: “Vull felicitar Migueli per haver tingut aquest rècord tant de temps i a Xavi per haver igualat Migueli, història viva del club”. I el president del Barça ha afegit: “Xavi ho ha guanyat tot i representa els valors del Barça: esforç, fidelitat, treball i cor”. En aquesta mateixa, i per concloure, Rosell ha subratllat: “La fidelitat és un valor difícil de trobar i la de Xavi amb el Barça és extraordinària”.\nXavi: "Em sento un privilegiat"\nXavi Hernández, al programa ‘El Marcador’ de Barça TV, ha reconegut després del partit que se sent “un privilegiat” per haver igualat Migueli com el blaugrana amb més partits disputats. “Ser ara del Barça és un plaer”, ha explicat.\nEl ‘6’ del Barça, que està vivint la seva tretzena temporada al primer equip, ha igualat aquest diumenge Migueli a la classificació de jugadors amb més partits jugats al Club. En tot aquest temps les ha vist de tots colors. “La gent gaudeix amb el Barça. Hem guanyat títols i tornarem a intentar-ho, però jo he patit èpoques dolentes”, ha recordat, abans d’afegir: “Sentir-te estimat a casa teva no té preu. Jo també he estat criticat, però volia triomfar aquí”. Definitivament, ho ha aconseguit. I amb escreix.\nUn homenatge sorpresa\nXavi no s’esperava l’homenatge que li ha fet el Club un cop acabat el matx. “No m’ho esperava. No m’havien dit res, però estic molt agraït a tothom”, ha explicat. El factor sorpresa no l’ha convençut: “Quan no controlo la situació, em poso nerviós. Avui m’he sentit encara més el focus d’atenció”.\nSobre el seu successor al capdavant d’aquesta classificació de jugadors amb més partits jugats, Xavi aposta per Valdés o Iniesta. “En Víctor o l’Andrés encara són joves i segur que poden superar-me. En Carles té dos anys més que jo i ho té més complicat”, ha explicat amb un somriure.\nUn partit “complicat”\nEl migcampista també s’ha referit al partit amb el Llevant, un rival que ha posat les coses molt difícils: “Ells venien d’un 8-0 al Bernabéu i s’han tancat al darrere. La gespa tampoc estava del tot bé”. Xavi ha confessat que l’equip no s’ha alliberat fins el primer gol. “Quan marques, t’alliberis. El primer gol ha canviat el partit. Ha arribat un pèl tard, però ha arribat”, ha conclòs.\nposted by PBL at 9:21 a. m.


Terrassa - 31 de desembre de 2014\n- Informació:\tQui és l'Home dels Nassos?.\n- Galeria 01:\tEls preparatius 1.\n- Galeria 02:\tEls preparatius 2 - Els Bastoners.\n- Galeria 03:\tSant Pere - De camí al Barri de Sant Pere.\n- Galeria 04:\tSant Pere - Primer Ball de Bastoners.\n- Galeria 05:\tSant Pere - Primer Ball d'en Nassut.\n- Galeria 06:\tSant Pere - Visitant el Mercat del Triomf.\n- Galeria 07:\tSant Pere - Ballant dintre del Mercat del Triomf.\n- Galeria 08:\tDe camí al centre.\n- Galeria 09:\tBallant davant l'arxiu Tobella.\n- Galeria 10:\tBallant davant El Social.\n- Galeria 11:\tBallant a la Plaça Vella.\n- Galeria 12:\tArribada a la Raval de Montserrat.\n- Galeria 13:\tDintre del Mercat de l'Independencia.\n- Informació:\tHan participat.\n- Informació:\tEnllaços.\nQui és l'Home dels Nassos?\nL'Home dels Nassos és un personatge mitològic català que té tants nassos com dies té l'any, un dels elements de la mitologia catalana més arrelats entre la mainada. Només se´l pot veure, però, el trenta-u de desembre o cap d'any. En ferse visible només el darrer dia de l'any, el personatge mitològic té, com tots els humans, un sol nas, i per tant, por ser qualsevol persona.\nTradicionalment, se sol explicar a la mainada que en aquest dia surt l'home dels Nassos, una persona que té tants nassos com dies té l'any. Se´ls hi explica de tal forma que els nens s'imaginen un personatge estrafolari amb 365 nassosa la cara, i busquen infructuosament un ésser fabulós amb 365 nassos, sense pensar que el 31 de desembre a l'any li queda només un dia per acabar. Per arrodonir la broma, se solia dir als nens que se l'acabava de veure passar per algun carrer proper, per tal que correguessin a veure si el podien trobar. També hi havia qui creia veure'l a les canonades de l'aigua i així ho feien saber a les criatures. Als pobles petits, es deia que apareixia a l'església i devorava la pica de l'aigua beneïda.\nAquesta tradició malgrat el gran arrelament a la ciutat de Barcelona es present en diverses poblacions catalanes que presenten en alguns casos petites variacions o localismes. En moltes d'aquestes actualment s'organitzen cercaviles amb un capgròs representant l'home dels Nassos. És el cas de la nostra estimada Terrassa desde fa tres anys.\nSegons el folklorista català Joan Amades, l'Home dels Nassos representa l'esperit de la vegetació. Creia que l'home dels Nassos era una degeneració d'un personatge mític que simbolitza l'any i que sovint era representat per l'arbre dels nassos; una espècie d'arbre molt estrany que es creia que era la llar de l'esperit de la vegetació.\nAmades afegia que al Pirineu Oriental Francès es deia que l'Home dels Nassos vivia dins la soca d'un arbre i que el darrer dia de l'any sortia del seu amagatall i es vestia amb fulles de quatre colors diferents i d'una dotzena d'arbres, llest per iniciar el camí des d'Occitània fins a Catalunya.\nTambé argumentava que tradicionalment era molt comú la representació de l'any com un arbre.\nAquest any els encarregats de donar vida a en Nassut de Nasrogent i els seus acompanyanys en Janús i fumera son els companys de El Social, en Pepe Hidalgo com a Nassut i la Mariona i la Bet com a els seus ajudants.\nGaleria 01: Els preparatius 1\nGaleria 02:\tEls preparatius 2 - Bastoners.\nGaleria 03: De camí al Barri de Sant Pere.\nUna vegada arribat al Mercat del Triomf, els Bastoners de Terrassa fan el seu primer Ball de Pastorets del dia seguit pel Ball d'en Nassut. La gent gaudeix de l'espectacle assaborint un got de xocolata desfeta molt desfeta però gens calent! Fà un fred que pela !\nGaleria 04: Primer Ball de Pastorets.\nGaleria 05: Primer Ball d'en Nassut.\nQuan s'acaba la xocolata, en Nassut i el seu seguici entren al Mercat per saludar als presents i desitjar-los una bona sortida de l'any 2014 i una millor entrada a l'any 2015.\nAprofitant que hi son a dintre del Mercat, en Nassut i els seus acompanyants fant el seu Ball i la gent present pot gaudir de l'espectacle.\nGaleria 06: Visitant el Mercat del Triomf.\nGaleria 07: Ballant dintre del Mercat del Triomf.\nJa s'acabat la Festa al Barri de Sant Pere, on tota la gent ha pogut gaudir d'en Nassut. Ara és el torn del centre de Terrassa i en Nassut amb tota la seva comitiva es posa en camí.\nGaleria 08: De camí al centre de Terrassa.\nDe camí al centre, en Nassut fa unes quantes parades per ballar davant d'alguns dels llocs més emblematics de la ciutat. La primera parada que fa es davant de l'arxiu Tobella.\nGaleria 09: Ballant davant l'arxiu Tobella.\nGaleria 10: Ballant davant de El Social.\nGaleria 11: Ballant a la Plaça Vella.\nGaleria 12: Arribada a la Raval de Montserrat.\nAlgú pot dir-li a aquest bon home que avui no toca fer fotos de pessebres, avui el protagonista és en Nassut !!!\nGaleria 13: Dintre del Mercat.\nEntitats culturals de Terrassa:\nAssociació d'amics de Sant Antoni Abat de Terrassa\nEl Bastoners de Terrassa\nEn Nassut: Pepe Hidalgo.\nEls Ajudants: Bet Garrigó i Mariona Salvador. Pregoner: Ramon Codina.\nCarles Llongueras, Isidor Vazquez, Martí Consul, Miqui Gimenez, Toni Costa.\nAdrián Ortiz, Bernat Consul, Francesc Alcaraz i Mireia Mayans, Oscar Montes.\nAniol Galí, Manel Tomas (organitzador), Montse Alcaraz (repartidora de nassos), Nuri Escuder (repartidora de nassos), Quico Simó (coordinadora),\nRafael Aroztegui (fotògraf), Un servidor (fotògraf).\nAra pots visitar:\nVeure: Apartat: En Nassut de Rosrogent.\nVeure: Apartat: Les revistes de l'Home dels Nassos


Dos detinguts a Tortosa per empadronaments fraudulents\nDetingudes dues persones a Tortosa per una seixantena d'empadronaments fraudulents\nS'haurien facilitat 58 empadronaments fraudulents repartits entre els dos domicilis\ndimarts, 22 d’octubre 2019 - 11:18h\nLa Policia Local de Tortosa i la Policia Nacional han detingut diverses persones a la ciutat vinculades a una suposada pràctica d'empadronaments fraudulents que tenien lloc a Tortosa, la capital del Baix Ebre. Dues de les persones detingudes eren les que organitzaven els tràmits per facilitar els empadronaments mentre que la resta de detinguts serien les persones que s'empadronaven a la ciutat sense residir-hi.\nLes investigacions van començar quan des de l'ajuntament es detectés un elevat nombre d'empadronaments a dos habitatges dels Reguers, propietat d'un veí del poble i de la seva mare. Davant d'aquesta evidència, la Policia Local va iniciar les pesquisses corresponents comprovant que al domicili hi vivien només els dos respectius propietaris, les dues úniques persones que hi feien vida de forma habitual. Durant molt de temps no es va detectar cap més resident a l'immoble.\nGairebé 60 persones empadronades en dues vivendes de Tortosa\nVa ser llavors quan es va determinar que el veí dels Reguers J.M. A. S. feia servir la seva casa i la de la seva mare —de la qual disposava de poders notarials— per demanar les altes de diverses persones al padró municipal com a residents d'aquestes cases. En l'operació hi participava també un altre home, d'origen algerià —O. A— que s'encarregava de detectar i captar les persones estrangeres que tenien problemes de residència a Espanya i a les quals oferia aquesta possibilitat. En total, s'haurien facilitat 58 empadronaments fraudulents repartits entre els dos domicilis. Segons fonts policials, aquests tràmits anaven acompanyats del pagament d'una quantitat de diners per cada persona empadronada.\nAcusacions de falsedat documental i afavoriment de la immigració il·legal\nEls dos detinguts estan acusalts d'un delicte de falsedat documental i d'un altre d'afavoriment de la immigració il·legal. Pel que fa a algunes de les persones que havien sigut empadronades fraudulentament també ha nestat localitzades i detingudes per part dels cossos policials acusades d'un suposat delicte de falsedat documental.\nAra per ara, la investigació segueix oberta per trobar la resta de persones que haurien seguit aquesta mateixa pràctica en aquest o en d'altres casos similars. Bona part dels detinguts ja han quedat en llibertat amb càrrecs.\nTroben tretze gossos abandonats, desnodrits i malalts a Tortosa\nInvestiguen la mort d'un sensesostre al parc de Teodor González\n"Els nous parcs eòlics de la Terra Alta són projectes «caducats»" "🔴 No s'investigarà la multimilionària indemnització del projecte Castor"\ndetenció Policia Nacional Tortosa


San Giorgio Hotel San Giorgio Di Nogaro Itàlia - Ofertes d'hotels amb els MILLORS DESCOMPTES EN LÍNIA\nVia Marittima 69/A, San Giorgio Di Nogaro, San Giorgio Di Nogaro, Itàlia - Veure al mapa\n"The gentleman checking us in was fantastic. He was both ver..."\nDissenyat tant per oci com per negoci, San Giorgio Hotel està situat idealment a Nogaro; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSan Giorgio Hotel ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de recepció 24 hores, instal.lacions per a minusvàl.lids, magatzem d'equipatge, instal·lacions per a reunions i banquets , restaurant.\nL'ambient de San Giorgio Hotel es reflexa en cada habitació. banyera hidromassatge, aire condicionat, servei de despertador, escriptori, aparell de televisió LCD/pantalla de plasma són només algunes de les comoditats a la vostra disposició. L'hotel compta amb una llista completa de comoditats, com centre esportiu, sauna, piscina exterior. Si buscau un allotjament còmode i adequat a Nogaro, faci de San Giorgio Hotel la vostra llar.\nTots els tipus de viatgers (185) Parelles (57) Viatgers en solitari (41) Famílies amb infants petits (41) Famílies amb infants grans (21) Grups (25)


Entrevista a Núria Basi, Presidenta de Basi, SA, i d’Armand Basi, SL | Món Empresarial\nPer Món Empresarial el 10 d'octubre de 2016 Món Empresa\nPorta quasi dues dècades dedicades en cos i ànima a aquest negoci familiar, però encara té temps per a altres iniciatives com ara ajudar a consolidar el paper de la dona en el món empresarial o contribuir a diverses organitzacions de caire social. I és que la presidenta de Basi, SA, i d’Armand Basi, SL, té molt clar que el retorn a la societat és un tema cabdal dins i fora de l’empresa. Hi parlem.\nD’aquí a 10 anys, Núria Basi es veu “jubilada, però molt activa”. El seu objectiu és “seguir col·laborant en tasques socials, a banda de amb diners, amb hores”.\nAbans d’incorporar-se a Basi, SA, va estudiar biologia i es va dedicar a la investigació. Com es viu la transició del laboratori al taller de confecció i a l’oficina?\nVaig néixer en una “família amb fàbrica” (aleshores no en deien d’empresaris), i vaig viure aquest món des de petita, vaig sentir la il·lusió que els meus pares tenien per l’empresa. I això, juntament amb la meva experiència en el camp de la investigació em va servir moltíssim. D’una banda, haver après a treballar amb molta observació, rigor, fer recerca per tal de crear hipòtesis de treball, desenvolupar el treball en concret, obtenir uns resultats, avaluar-los, treure unes conclusions, presentar-les en públic (en un congrés o a un client), etc., em va donar una metodologia de treball que serveix moltíssim per al món empresarial. I, de l’altra, vaig aterrar en una companyia que coneixia molt bé i el meu\npare, amb qui vaig tenir la sort també de compartir molts anys a l’empresa, em va fer un relleu fantàstic perquè en el moment que jo vaig arribar, ell es va dedicar a fer tasques d’assessor, estava al consell, però deixant-me fer moltíssim, sense interferir. Va ser una transició molt bona.\n“Les dones hem de donar-nos visibilitat, generar oportunitats i aprofitar-les”\nVostè és la tercera generació al capdavant de la firma, i, segurament, n’haurà vist de tots colors, però s’esperava que la crisi els afectaria fins al punt de reestructurar el negoci i deixar de fabricar a Espanya per convertir-se únicament en distribuïdors?\nJa feia anys que érem conscients que seguir fabricant a Espanya seria complicat. Abans de la crisi, Espanya i Portugal van ser el motor de fabricació per a moltes marques del món. Després això va passar a mans dels països de l’est europeu i, finalment, de l’est asiàtic. Era lògic que això havia de passar, encara que no sabíem quan. Nosaltres vam allargar el màxim possible la fabricació aquí perquè sempre hem considerat que, a part del nivell de qualitat, et proporciona molta agilitat. És cert que el tema del preu no era tan positiu, però aquest no va ser el motiu perquè deixéssim de fabricar a Espanya. El problema va raure en el fet que van anar desapareixent esglaons imprescindibles de la cadena: tintorers o acabadors, per exemple. Ara sembla que tothom s’omple la boca dient que està tornant la fabricació a Espanya. És veritat, no hi ha problemes a l’hora de trobar gent que cusi, però quan necessites procediments intermedis per a certs tipus de productes és quan vénen les dificultats. Falten esglaons de la cadena.\nQuins reptes ha suposat per a la seva firma produir a l’estranger?\nNosaltres ho fem a través de França. Els encarreguem la comanda i ells ho produeixen en els seus centres. Per tant, és força senzill. Ara bé, ens hem hagut de reorganitzar i planificar amb més temps, perquè no són tan ràpids com nosaltres. T’has d’adaptar a les noves circumstàncies per tal de poder sobreviure. I d’això les empreses en sabem molt.\nPel que fa al canal de venda, molt han canviat les coses des que la seva àvia va obrir, l’any 1948, el primer local al seu jardí de Gràcia i, 10 anys més tard, el seu pare la primera fàbrica al carrer Balcells. Internet ha suposat tota una revolució. Com valoren les vendes en línia?\nSom de les poques marques que venem a través de tots els canals: botigues multimarca (minoristes), grans magatzems, botigues pròpies i franquiciades, outlet i Internet (des del mes de novembre del 2015 amb plataforma pròpia). Les vendes en línia les valorem molt positivament, sobretot en el cas de Lacoste. Un dels grans objectius de la marca és estar a prop de la gent jove i la venda per Internet ens està ajudant molt. A banda de la quantitat de clients, també estem contents per la qualitat del públic que hi accedeix i compra. I el gran avantatge de la venda per Internet és que és la botiga més gran que pots tenir perquè t’hi cap tot el producte; en qualsevol altra botiga, per molt gran que sigui, sempre hi ha limitació d’espai.\nI pel fet d’estar obert 24 hores, creuen que el comerç electrònic és la solució per posar fi a la polèmica sobre els horaris comercials?\nEl comerç electrònic hauria de ser complementari amb el fet que es poguessin obrir les botigues amb llibertat. Jo sóc partidària que cada botiga –segons la seva ubicació, productes, etc.– pugui fer horaris diferents. En el nostre cas, filem prim perquè aquesta gestió és fonamental. Per exemple, tenim una botiga a Vigo que obre i tanca depenent dels horaris d’arribada dels creuers. Penso que hem de tenir les eines i la capacitat d’adaptar els horaris a les necessitats dels nostres clients.\n“Ara sembla que tothom s’omple la boca dient que està tornant la fabricació a Espanya. És veritat, no hi ha problemes a l’hora de trobar gent que cusi, però quan necessites procediments intermedis per a certs tipus de productes és quan vénen les dificultats. Falten esglaons de la cadena.”\nSegona pregunta estrella: és possible conciliar en el sector del comerç?\nPer què el comerç concilia pitjor que la gent que treballa en un hospital o en un restaurant o el conductor d’autobús? Totes aquestes persones també tenen família. Cada persona ha de trobar una feina que s’adapti una mica a les seves circumstàncies personals i preferències. Perquè que es pugui obrir 24 hores no vol dir que s’hagi obrir 24 hores, com ha passat en el cas de les farmàcies. Ara n’hi ha d’obertes amb diferents horaris i tu utilitzes la que més et convé. I no s’ha enfonsat el món. Al final és una qüestió de flexibilitat i trobo que vivim en un país que ens legisla massa i el que ens han de demanar és rendiment de comptes si no ho fem bé.\nL’any 2004, la Fundació Internacional de la Dona Emprenedora li va concedir el premi per la trajectòria a l’empresa familiar. Quins valors defensa la nissaga dels Basi?\nL’esforç, la honestedat i tenir cura de les persones (en una empresa familiar, la manera de fer i ser de la família té tendència a implantar-se en la cultura de l’empresa. En general, a Basi la gent treballa molts anys amb nosaltres, i tot i que hem crescut, el tracte continua sent molt personal). També la responsabilitat i la qualitat dels nostres productes. I la innovació i la creativitat. Són valors que ja va implantar la meva àvia.\nÉs l’única dona membre del consell d’administració de Fira de Barcelona. És possible trencar el sostre de vidre?\nS’ha de treballar, es requereix esforç, fer les coses bé per iniciativa pròpia, i donar-te visibilitat. Sobretot això últim. Costa que les dones esdevinguin visibles. Jo mateixa també he viscut etapes durant les quals era invisible, ningú no em deia res. Ara fa un any que sóc presidenta de Grup Set i una de les tasques que fem és treballar per aconseguir aquesta visibilitat. Cada dia, quan tot repassant els congressos que s’han fet veiem que només hi han participat homes, ràpidament enviem una carta als organitzadors o els contactem directament si els coneixem i els comentem aquesta absència. I al meu despatx tinc llistes amb noms de dones i cada vegada que em truquen per convidar-me a\nqualsevol acte i no hi puc anar, dono noms perquè les truquin, les coneguin. Perquè nosaltres mateixes tenim part de culpa que això passi: no ens fem públiques, no ens relacionem com caldria. Hem de generar oportunitats i aprofitar-les. És molt difícil que et vinguin a buscar a casa!\n“Que es pugui obrir 24 hores no vol dir que s’hagi obrir 24 hores, com ha passat en el cas de les farmàcies. Ara n’hi ha d’obertes amb diferents horaris i tu utilitzes la que més et convé. I no s’ha enfonsat el món. Al final [l’horari comercial] és una qüestió de flexibilitat i trobo que vivim en un país que ens legisla massa i el que ens han de demanar és rendiment de comptes si no ho fem bé.”\nA Basi, però, vostès són tres dones al capdavant del negoci. Creu que a les empreses familiars es potencia una major reducció de les desigualtats de gènere?\nMalgrat que no es pot generalitzar i tot depèn de les circumstàncies, possiblement a les empreses familiars tens més opcions. També és cert que cada empresa necessita un perfil de direcció diferent i pot donar-se el cas que els membres de la família no donin el perfil i s’hagi de buscar algú extern. Allò important és que la companyia pervisqui, i actualment les empreses familiars són, en aquest sentit, força pragmàtiques i valoren en cada moment què és més adient.\nLa indústria tèxtil està en el punt de mira quan parlem de sostenibilitat. Quines polítiques d’RSC tenen a Basi?\nLes que tenen a veure amb el medi ambient, el món cultural, el social, etc. Nosaltres des de sempre hem ajudat la societat en tot el que hem pogut (el que ara s’anomena RSC), però no som massa de fer-ho públic. Col·laborem amb diverses iniciatives i organitzacions; no destinem tot el pressupost a un únic projecte.\nLa marca Barcelona és una aliada per a la seva companyia?\nSí, funciona com a aliada, perquè quan et presentes a qualsevol lloc del món i dius que ets de Barcelona se t’obren moltes portes. També a l’hora d’atraure talent internacional és una ciutat atractiva.\nI el procés sobiranista, els ha afectat d’alguna manera?\nMai no ens han rebutjat per això. També és cert que el nom de Basi els despista bastant, es pensen que som italians…\nOn es veu d’aquí a 10 anys?\nJubilada, però molt activa. Ara ja ho faig, però m’agradaria seguir col·laborant en tasques socials. Això ho vaig aprendre quan vaig viure als Estats Units: la implicació social, a banda de amb diners, amb hores. Perquè fer un retorn a la societat em sembla cabdal.\nEL GOT SEMPRE PLE\nNúria Basi Moré (Barcelona, 1953) és biòloga i investigadora de formació, sector al qual s’hi va dedicar durant quasi 20 anys. El 1998, la seva vida va donar un gir de 180 graus. Parlem de la seva incorporació al negoci familiar Basi, SA: primer com a subdirectora general, després com a consellera delegada i finalment, l’any 2005, com a presidenta. La seva tasca com a dona empresària l’ha feta mereixedora de diversos guardons, com el de la Fundació Internacional de la Dona Emprenedora o el premi IWEC (International Women’s Entrepreneurials Challenge). A més, juntament amb Carmen Mur van ser les dues primeres dones a entrar a la Junta Directiva de la patronal Foment del Treball Nacional. Actualment, Basi és presidenta de Grup Set, membre de la Junta Directiva de l’Agrupació Espanyola del Gènere de Punt (en va ser la vicepresidenta segona), del Consell d’Administració de la Fira de Barcelona i del Consell Executiu de l’AECC Catalunya i dels patronats de l’Institut Guttmann i la Fundació Pere Tarrés, entre altres. El passat mes de juny va posar fi a vuit anys com a presidenta del Consell Social de la UPF, una experiència que per a aquesta empresària optimista de mena que afirma que sempre veu el got “no mig ple, sinó sencer”, ha estat molt positiva: “La recomanaria a qualsevol persona.”\nTags: EmpresadonesBasireferenttèxtilimplicació social\nArticle anteriorLa mobilitat a la UE: lluitar contra la competència deslleial\nArticle següent Entrevista a Lluís Bassat, publicista i president d’honor de Bassat, Ogilvy & Mather


Dietètica i Nutrició – Centro Médico Mesos\nCentro Médico Mesos | Dietètica i Nutrició\nLa dieta proteica o proteinada és un règim alimentari basat en la utilització de preparats proteics purificats.\nEl principi bàsic consisteix per una banda en augmentar el percentatge de proteïnes, indispensables per a la vida, i per una altra en disminuir la taxa d’hidrats de carboni (glúcids) i de greixos (lípids), responsables de l’augment de pes.\nLa dieta d'aport proteic\nÉs un mètode científicament provat, dissenyat per metges i que només ha de ser utilitzat sota control mèdic, després d’una visita mèdica i de les proves complementàries que el metge determini, com anàlisis de sang i d’orina.\nLes proteïnes són d’alt valor biològic, és a dir, són proteïnes que el nostre organisme és capaç d’utilitzar i que s’extreuen, generalment, de la clara de l’ou, de la llet, de la soja i del pèsol.\nÉs una dieta composta gairebé exclusivament de proteïnes, molt pocs greixos i menys de 50 grams d’hidrats de carboni al dia, procedents de verdures i hortalisses autoritzades.\nAventatges de la dieta Proteïnada\nMètode senzill: no cal pesar els aliments i són de fàcil preparació.\nRàpida pèrdua de pes per disminució de massa greix, preservant la massa muscular\nAbsència de fam a partir del tercer dia aproximadament per l’efecte saciant que exerceixen els cossos cetònics sobre l’hipotàlem.\nManteniment de la massa muscular durant la pèrdua de pes.\nManteniment i millora de la qualitat i tonicitat cutània.\nManca de fatiga encara realitzant dieta per l’efecte euforitzant que exerceixen els cossos cetònics.\nRàpida normalització de les complicacions del sobrepès (dolors articulars, hipertensió, dislipèmies).\nAfavoriment de la motivació.\nDesavantatges d'aquesta dieta\nNo contempla desviacions. (Davant d’un esdeveniment important social o personal, s’ha de consultar amb el metge, mai transgredir lliurement la dieta)\nAlè peculiar, per l’augment de cossos cetònics, se soluciona amb esprai sense sucre o xuclant grans de cafè.\nCefalees, rampes, restrenyiment… que es solucionen en els controls mèdics regulars amb l’aportació de suplements vitamínics i minerals, específics de potassi, de magnesi, de calci, d’àcids grassos essencials omega 3, 6.\nVeritable obesitat, és a dir, un IMC (índex de massa corporal) superior a 30.\nDiabetis no insulinodependent amb sobrecàrrega ponderal.\nEn persones amb una o diverses complicacions generades pel sobrepès com hipertensió arterial, augment del colesterol, artrosis lumbar o de genolls, apnea del son, etc.\nQuan sigui necessari perdre pes de forma ràpida com pot ser davant d’una intervenció quirúrgica programada.\nQuan tot i tenir un pes normal o lleuger sobrepès però una massa greix per sobre del que és normal o un perímetre abdominal major de 90 cm. en la dona i 100 cm. en l’home.\nRecuperar el pes després d’un embaràs.\nAugment de pes durant la menopausa.


Balanç positiu de la Fira de Sant Andreu d'Organyà — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Balanç positiu de la Fira de Sant Andreu d'Organyà\nL'Ajuntament d'Organyà ha fet un balanç "molt positiu" de la Fira de Sant Andreu, que s'ha celebrat aquest cap de setmana passat i que ha atret uns 4.000 visitants en cadascun dels dos dies d'obertura.\nA l'última jornada, diumenge, el temps no va acompanyar a primera hora però sí la resta del dia, cosa que va permetre una bona assistència de veïns i visitants als diversos recintes firals i a les més de 80 parades instal·lades, entre artesania i multisectorial, que se sumaven als tallers d’oficis tradicionals i a l'animació musical amb el duet La Sonsoni (Pep Lizandra i Elias Porter). L'edició d'enguany, alhora, ha servit per consolidar la Mostra d'Embotits, que vol esdevenir un tret distintiu del certamen.\nLa mostra ramadera, una de les més tradicionals del Pirineu, segueix sent també un dels signes d'identitat de la Fira d'Organyà. Com cada any s'ha fet un acte d'homenatge a un dels participants. Enguany s'ha reconegut la trajectòria de Benito Simón, de Cal Fortó d'Oliana. Al llarg del matí també hi va haver una exposició de vehicles clàssics i una altra del Concurs de dibuixos presentats com a imatge de La Fira, a càrrec dels alumnes de l’Escola Miret i Sans.


Ahir es va presentar la temporada escènica del país, amb una gala que vam poder veure a través de TV3, sota el nom "Catalunya aixeca el teló". Bé, de fet, va ser la presentació de la cartellera principalment teatral, barcelonina dels propers mesos. Cert que algunes de les obres, més tard que d'hora acabaran caient per algun teatre d'altres territoris Vallès enllà, en un degoteig més aviat anecdòtic.\nDiuen els que en saben que aquesta és una manera de demostrar la potència de la indústria cultural del país. Malament rai quan hem fet de la cultura només una indústria, un negoci. Jo, càndid de mi, que sempre havia pensat que la cultura era una manera de compartir i conjurar emocions, alegries i misèries, amb les d'altres, molt més lúcids que el comú dels mortals, que han tingut l'encert de presentar-nos-les en un format atractiu que, al capdavall, ens fa més savis, més persones, més feliços i més humans. I ara resulta que només és un negoci, com qui cria porcs i elabora uns embotits que ens hem de menjar perquè el negoci no faci figa.\nFixem-nos que la gala d'ahir, contingut i qualitat a banda, va ser una nova demostració de la ciutat-estat en què s'està convertint Barcelona (i més si un dia som independents). Una mena de ciutat de meravelles que irradia la seva potència, que ha de servir i ser admirada pel conjunt del país, vulguem o no. Perquè, no ho oblidem, més enllà de la metròpoli hi ha vida, hi ha gent i coses folklòriques i desconegudes que s'organitzen i fan a la seva manera. Són aquelles realitats que es visiten els caps de setmana o per vacances, i pocs cosa més. Que exagero? D'aquí a uns dies tindrem una nova demostració amb el piromusical de la Mercè que ens haurem d'empassar per TV3, perquè és el gran espectacle de llum i so de la capital-estat i, com a tal, referent per a tothom. Només faltaria.\nComentaris (0)08-09-2015 06:17:11\nJa sabem com és la voluntat de diàleg sobre el procés que viu Catalunya, per part del govern i dels principals partits espanyols: no a tot i negativa rotunda a parlar d'independència. Plantejar terceres vies amb aquest interlocutors, no ens enganyem, és somniar truites.\nTambé sabem el respecte que mereixen les lleis per als governs de Madrid i el poc que els costa legislar a mida, si cal. Recordem quan es van forçar les normes per a les propostes d'Ibarreche, com s'han anat modificant sempre que han calgut els posicionaments dels tribunals, sobretot del Constitucional, o com de fàcil és modificar la constitució quan PP i PSOE volen, malgrat el que la pròpia Constitució diu sobre el seu procés de reforma.\nI ara que arriben les eleccions definitives, totes dues pràctiques, la de la negació i la de legislar a mida, es donen la mà en la darrera proposta del PP: dotar, per via d'urgència i colant la reforma en la llei de pressupostos (serà que hi tenen molt a veure) el Tribunal Constitucional, de capacitat sancionadora contra qui consideri que no compleix les seves sentències. O si ho voleu d'una manera més entenedora, de capacitat de sancionar econòmicament el president Mas i qualsevol funcionari, o d'intervenir la Generalitat, si ho consideren oportú.\nSuposo que aquests grans somiatruites que tenim a casa nostra hi veuran, encara, una nova oportunitat per a l'acord, el diàleg i el pacte. La realitat, però, és que ens trobem davant d'un nou, i gravíssim, retrocés democràtic. I és que cada dia que passa som més a prop dels anys foscos del franquisme, i per la via dels fets i de les lleis, no de la simple desqualificació i de l'insult ja habituals. I això sí que és real i perillós. Tant com la tebiesa de la resposta de l'oposició espanyola, centrada només en la forma (en diuen electoralisme) que en el fons de la qüestió. De debò que voleu seguir en aquest estat?\nComentaris (0)02-09-2015 06:21:51


A qui se li retalli la jornada laboral i el salari se li mirarà de reduir el lloguer de l'habitatge o la hipoteca - Altaveu el diari digital d'Andorra\nA qui se li retalli la jornada laboral i el salari se li mirarà de reduir el lloguer de l'habitatge o la hipoteca\nEspot i Gallardo han presentat als integrants del Consell Econòmic i Social les mesures econòmiques pel coronavirus que inclouen ERTO's i una renda mínima pels autònoms\n10/04/2020 (16:00 CET)\nEl cap de Govern, Xavier Espot, i el ministre de Presidència, Economia i Empresa, Jordi Gallardo, s’han reunit aquest divendres de manera telemàtica amb els membres del Consell Econòmic i Social (CES). Espot i Gallardo hi han exposat els punts principals del projecte de llei que entrarà a tràmit parlamentari els propers dies i que recull la fase dos de les mesures excepcionals impulsades per pal·liar la crisi provocada pel coronavirus. Sense donar grans detalls, els dos responsables governamentals han anunciat que s'hi inclouran les suspensions temporals de contractes o la reducció de jornada i sou. També es vol garantir una renda mínima per als autònoms. S'estan estudiant els mecanismes per rebaixar lloguers i hipoteques a aquelles persones que la situació derivada del coronavirus els suposi una retallada salarial.\nEls representants del gabinet ministerial els han explicat que algunes d’aquestes mesures són clarificacions o desenvolupaments d’algunes accions ja destacades a la Llei òmnibus aprovada les darreres setmanes. D’altres són de nova creació. Fonts properes a la trobada han assegurat que el que pretén el Govern és salvar les empreses per tal de poder evitar acomiadament de treballadors. I que es vol garantir que tothom pugui cobrar almenys el salari mínim interprofessional.\nEspot i Gallardo, que també preveuen avui mateix debatre més a fons el detall de les mesures amb responsables dels grups parlamentaris, han destacat als membres del Consell Econòmic i Social que el nou text es fonamentarà, especialment, en tres aspectes. El primer és la regulació de la suspensió temporal dels contractes de treball i la reducció de la jornada laboral amb una corresponent reducció salarial. És a dir, allò que en els països veïns es coneix com a ERTO. Sobre aquest punt han avançat la voluntat del Govern de basar-se en el principi de coresponsabilitat però també en el de la proporcionalitat en funció dels salaris.\nEl segon aspecte que es vol incloure a la llei són noves mesures per als autònoms perquè vegin garantit en tot moment una renda mínima. Finalment, també s’hi especifica les accions de regulació del preu del lloguer i les hipoteques per les persones que vegin la seva feina afectada per aquests expedients reguladors d’ocupació temporal. Fonts intervinents a la reunió telemàtica han assegurat que aquest aspecte, com la majoria de la resta, no s'ha especificat com es pretenen dur a terme. Finalment, el cap de Govern i el ministre han recordat, però, que la nova llei no deixa sense efecte les mesures ja impulsades en la primera fase, pel que les empreses que així ho desitgin podran acollir-se a les accions aprovades en la llei òmnibus si ho prefereixen.\nEl Consell Econòmic i Social (CES) és òrgan que va crear-se a principis d’any amb la voluntat de constituir formalment un fòrum de diàleg entre els agents socials del país en àmbits com ara el laboral, l’ocupacional i els socioeconòmics. Així, el CES està format per representants del Govern, de les organitzacions sindicals i patronals, agents socials i econòmics, especialment empresarials. Els representants sindicals, justament, haurien mostrat el seu desacord amb les mesures plantejades perquè no són partidaris, en cap cas, de la retallada salarial. I perquè els ERTO s'imposaran sense possibilitat d'una negociació on hi estiguin representades totes les parts atès que en la immensa majoria d'empreses no hi ha ni delegats de personal ni, encara menys, comitès d'empresa.


Arxius de revolució - dis\nPublicat el 28 octubre, 2017 30 octubre, 2017 per administrador\nOctubre és, des de fa cent anys, el mes de la Revolució. La Revolució d’Octubre, tot i que, segons el calendari occidental, va ser al novembre. No havia estat la primera revolta protagonitzada per les classes treballadores —pel proletariat, en expressió marxista—, ja que el precedent va ser la Comuna de París del 1874, però sí que va ser la primera que va concloure amb la victòria dels revoltats. La victòria dels soviets, liderats per una força política minoritària però molt radical, ha inspirat gairebé cent anys de lluita política, fins a la caiguda del mur de Berlín. Continua llegint “La Revolució” →\nGuardat a 21 - La revolució d'OctubreTags EDITORIAL HISTÒRIA revolucióDeixa un comentari


Blai Justo inicia els seus estudis de violí a Mallorca. Obté el Primer Premi Final de Grau Professional al Conservatori de les Illes Balears i el Títol Superior de Violí al Conservatorio de San Lorenzo de El Escorial amb el professor Francisco Javier Comesaña, alumne d'Igor Bezrodny.\nEl 1995 supera les proves d’ingrés al Koninklijk Conservatorium de Brussel·les, on estudia el violí barroc amb el professor Sigiswald Kuijken, que representa el vessant més purista de la interpretació de la música antiga amb instruments i criteris històrics, i amb els seus assistents François Fernandez i Luis Otavio Santos. L’any 2000 obté el Meestergraad de Violí Barroc. Abans d’acabar els seus estudis, té una sòlida posició dins el circuit de músics especialitzats en la música dels segles XVII i XVIII.\nEl seu interès per la música barroca espanyola l’ha duit a realitzar una labor d’investigació per a recuperar el repertori violinístic espanyol del segle XVIII. Destaca el seu CD de la integral de sonates per a violí i baix de Juan de Ledesma per a la casa discogràfica alemanya Ramée.\nBlai Justo és actualment professor de violí al Conservatori Professional de Música i Dansa de Mallorca.


noticies | Riolo Arquitectura\nBenvinguts a una nova finestra digital\nA Riolo Arquitectura volem arribar i mostrar els nostres projectes i treballs a totes aquelles persones que pugin estar interessades en aconseguir redefinir un espai o bé, necessitin la intervenció del personal tècnic i especialitzat necessari per aconseguir reconvertir o reutilitzar un edifici o espai.\nQuan contractar un estudi d’arquitectura?\nA Riolo Arquitectura volem arribar i mostrar els nostres projectes i treballs a totes aquelles persones que pugin estar interessades en aconseguir redefinir un espai o bé, necessitin la intervenció del personal tècnic i especialitzat necessari per aconseguir reconvertir o reutilitzar un espai.\nÉs per això que volem presentar-vos la nostra nova pàgina web, des d’on és possible consultar alguns dels nostres projectes, així com tots els serveis que podem realitzar per aconseguir oferir un millor assessorament i tracte a tots i cadascún dels nostres clients, perquè fem de cada projecte un element únic que ens permet aconseguir allò que el client desitja fent d’un espai conegut un nou lloc de treball o residència.\nSigui quina sigui la inquietud de qui arriba a aquesta pàgina, el nostre objectiu és aconseguir resoldre els seus dubtes en quant a aspectes arquitectònics, ja que la nostra llarga trajectòria, més de quinze anys al servei de les persones ens avala, ens permet garantir l’estudi i personalització de cada projecte per obtenir-ne el màxim rendiment i aprofitament dels espais, ja siguin de nova creació o antics edificis i entorns que necessiten d’una revisió, tant a nivell d’estructura com de disseny interior.\nEn definitiva, amb aquest nou entorn digital, volem obrir-nos de nou als nostres clients i usuaris perquè puguin veure i conèixer més a fons els nostres serveis. Des de la pàgina web es poden realitzar consultes i rebre la informació que necessiten de manera ràpida i fiable, especialment, quan es tracta de documentació o informació documentada per a la tramitació d’activitats o la sol·licitud de permisos per desenvolupar un nou projecte d’obra.\nSabem que aquesta nova pàgina serà la finestra on molts usuaris ens buscaran i decidiran sol·licitar-nos més informació, per això em modernitzat la manera de presentar la nostra informació, perquè tots els nostres clients puguin continuar dipositant la seva confiança en els nostres professionals de manera fàcil i ràpida, amb un senzill toc de ratolí.\nEsperem que sigui del vostre gust i no dubteu a consultarnos tot el que voleu realitzar o fer en els vostres espais. Els nostres clients tenen la idea i nosaltres, senzillament fem que sigui realitat. Fes-nos la teva consulta!


Restaurant Caravista | Gastronosfera\nInici > Restaurants > Restaurant Caravista\nMediterránea. Restaurant Caravista.\nAvinguda de Balmes, 38, Lleida. Tel: 973 85 60 09\nCaravista, en viu i en directe\nLaura Biela 21/02/2019\nEl Restaurant Caravista no és un lloc com els que estem acostumats. Almenys al nostre país. D'això ens adonem només entrar. I és que després de passar la porta ens dóna la benvinguda un extens taulell de peix d'allò més variat; que combina frescor i color. Productes provinents del Mar Mediterrani, però també de l'Oceà Atlàntic. Molts d'ells de procedència gallega.\nDesprés d'aquest taulell, ara sí que ens endinsem al restaurant. Un espai modern, combinat amb tons blancs i grisos i elements marins, que combinen a la perfecció amb quadres i fotografies 'made in Lleida', realitzats per artistes de la terra.\nPeixos, però també carns\nEscollir què menjar al Caravista no és fàcil. Disposa d'una extensa carta, en la qual principalment es treballa el peix i el marisc, però també la carn. El restaurant compta amb 25 entrants a escollir, cinc peixos del xef, sis peixos de llotja a la planxa, cinc arrossos i cinc tipus de carn. Encara que si ens deixem recomanar pel seu xef, Mateu Blanch, ell ho té clar: Suquet de gambes de Palamós amb allioli gratinat; carpaccio de gambes i algues; arrosset, tinta i puntetes de Sant Carles de la Ràpita; ostra francesa Gillardeau al natural i rap gallec, amb salsa d'ametlles i tòfona són algunes de les seves recomanacions.\nNo camuflar el gust ni la frescor del peix i el marisc és la màxima principal de Blanch, qui assegura que el seu objectiu és oferir als clients peixos d'avantguarda, amb receptes que combinen textures i sabors de la forma més tradicional.\nTot i que els comensals del Caravista no tenen perquè menjar peix. El restaurant també ofereix fins a cinc varietats diferents per als amants de la carn: cassola de pollastre de corral i gambes; garrí amb poma i prunes macerades amb ratafia; mitjana de vedella madurada amb pebrots de padró; filet de vedella marca Q amb verdures Km0 i/o llom de cérvol ecològic de la Vall d'Aran i escalopa de foie.\nLa carta de postres t'atrapa. Ferrero Rocher Gold, Mel i mató, Torrija i Coulant i coco són algunes de les propostes. El primer d'ells és les postres per excel·lència, pel qual aposten la majoria dels clients. Encara que hi ha la possibilitat de provar-los tots en un. Les 'Miniatures dolces' estan pensades per als més llaminers. Una fusió de totes les creacions de l'equip de Blanch que permet no perdre-se'n cap.\n'Showcooking' in situ\nNo perdre el gust ni la textura del producte original és molt important per a Blanch. Però també ho és ser transparent amb el client i que aquest pugui veure en tot moment com es prepara el seu plat. És per aquest motiu que el restaurant compta amb una cuina oberta en la qual els clients poden seguir el procés d'elaboració a través d'un vidre.\nI no només això. Quan el plat arriba a la taula, al xef li agrada comentar amb el client el procés d'elaboració. "La gent ho valora molt i a nosaltres ens agrada", apunta Blanch. En el cas dels arrossos, abans de tirar l'arròs presenten el brou al client i li expliquen amb quins productes s'ha elaborat. Un extra que no tots els restaurants ofereixen. "Ens agrada el xou que ofereix la cuina i la gent li dóna confiança".\nPer menjar aquí o per emportar\nTornant al taulell, el client queda meravellat només traspassar la porta. Escamarlans de Tarragona, llamàntol salvatge de color blau procedent de Galícia, escopinyes espectaculars, bous de mar ... Tot viu! Una combinació de color i moviment que atrapa la mirada de tot el que entra al Caravista. I també dels que passegen per fora. Un públic al qual Blanch també vol acostar-se, ja que vol potenciar les peixateries de barri, les de tota la vida. "Estan desapareixent, tothom va al supermercat, i no ho podem permetre", apunta.\nJa absorbit pel producte, el client té dues opcions: escollir el peix que més li agradi per consumir en el propi restaurant o bé emportar-se'l a casa net, per poder preparar al seu gust.\n"Encara que aquest Nadal ens hem trobat amb una tercera línia de negoci", explica Blanch mentre prepara un suquet de gambes de Palamós amb allioli gratinat, un dels seus plats estrella. "Hem tingut diversos clients que han escollit el producte, però ens han demanat que el cuinéssim nosaltres per menjar-lo amb la família", apunta. Una altra opció per descobrir els plats del Caravista tot i que en un entorn d'allò més familiar.


PROGRAMACIÓ NOVEMBRE | Bau House\nBon dia! Us presentem la programació d’aquest mes de novembre, va començar amb pluja i fulles caient, com no podia ser d’altre manera, esperem que ens respecti els diumenges, per poder disfrutar dels vermuts al solet…\nUna programació que s’iniciarà el segon cap de setmana, el 7 i 8 no hi serem, estarem de celebració… (quarantena…).\nEls vermuts ja van començar aquest diumenge 1, amb un gran Elvis! ho van poder comprobar els assistents.\nSeguirem amb el folk exploratiu d’Et-CO*, les versions d’Inishmore, que ens tornen a visitar despres de gairebé dos anys, al igual que Salada Grup, que ja ens va impressionar amb el seu blues en la seva primera visita.\nLa música també serà present els vespres de dissabtes, amb la visita del rock de Rose and the Others, potència i energia assegurats. I l’estrena al Bau House de DCoded, rock progressiu experimental, deixeu que les vostres orelles i ments experimentin nous o desconeguts conceptes musicals.\nNo faltarà la sessió de poesia del Bau amb David Ymbernon, el darrer dijous de mes.\nI tornen els Infantils al Bau House, aquesta vegada màgia amb en Serafí Didó i el seu “Viatge a la lluna de València”, un espectacle per als més petits però que sorprendrà fins i tot als grans.\nSerà magnífic tot plegat!\n← PROGRAMACIÓ OCTUBRE\nPROGRAMACIÓ DESEMBRE →


Demanen 20 anys de presó per l’acusat de matar la seva parella a Vila-seca el 2007 | Notícies / Noticias Tarragona diari digital Tarragona21\nDemanen 20 anys de presó per l’acusat de matar la seva parella a Vila-seca el 2007\nUn tribunal popular jutjarà a partir del 14 de novembre a l’Audiència de Tarragona un home acusat de matar la seva parella el 2007 a Vila-seca colpejant-la fortament al cap i lligant-li un cable telefònic al coll amb la intenció d’estrangular-la. La víctima va romandre quatre mesos en coma i va morir a l’hospital. L’agressió es remunta a la nit del 13 al 14 de maig del 2007 en un descampat proper al bar «Cuatro Carreteras» de Vila-seca, on la parella havia estat sopant.\nDesprés d’apallissar brutalment la dona, l’individu s’hauria autolesionat per simular que havien estat víctimes d’un assalt violent i va tornar al restaurant per demanar auxili. La fiscalia sol·licita 20 anys de presó per assassinat. Segons explica l’ACN, un cop van acabar de sopar al restaurant, la parella va pujar al vehicle i, entre la mitjanit i la una de la matinada del 14 de maig, l’acusat «va començar de forma sobtada a colpejar fortament la dona al cap i a agafar-la pel coll amb un cable telefònic».\nL’home, que actualment es troba en llibertat, serà jutjat per un jurat popular a partir del 14 de novembre a la Secció Quarta de l’Audiència de Tarragona.\n25/11/2014 Culpable per unanimitat l’acusat de matar la seva parella el 2007 a Vila-seca\n17/11/2014 Les filles de la dona assassinada a Vila-seca asseguren que l’acusat s’aprofitava econòmicament de la mare\n26/03/2019 Detingut in fraganti mentre robava dos televisors d’un establiment hoteler de Vila-seca


Vista 2247 vegades, descarregada 172 vegades\n(14-05-2017) Sant Miquel de les Formigues\nAnem per la pista de Sant Hilari Sacalm al Sobirà de Santa Creu i uns 150 metres abans d'arribar a masia de Can Calabrés aparquem el cotxe en un ampli lloc al costat de la pista. A l'entrada de l'aparcament hi ha un pal indicador i seguirem el GR 83 direcció a Osor, només començar a caminar hi ha un altre pal indicador de la Ruta de la Font de la Formiga.\nSeguim les dues indicacions i el camí baixa fins al Torrent de la Font del Gavatx, el creuem i de seguida arribem a una cruïlla de pistes important on comencem un bucle i on hi trobem a faltar un pal indicador . Cap a l'esquerra segueix la Ruta de la Font de la Formiga, per on tornarem. Nosaltres seguim la pista que puja amunt, sense problemes d'orientació ja que seguim les freqüents marques del GR.\nPassem per la Font de les Fontiques de Can Pla, més endavant connectem amb la pista que ve de la Font dels Abeuradors i que crec que és la Ruta d'anada i tornada pel mateix camí, més utilitzada per anar al cim de Sant Miquel de les Formigues o de Solterra. Seguim aquesta pista i arribem a un trencant amb pal indicador on deixem el GR i seguim les indicacions del pal, Puig de Sant Miquel de les Formigues, per la pista de l'esquerra i amunt.\nSense deixar aquesta pista anirem trobant pals indicadors sovint, que ens portaran fins a la Font Sa Guarda, on hi ha l'últim pal indicador de la pujada i que ens mostra el corriol que puja cap a l'esquerra. Seguim el corriol fresat, net i amb alguna marca de pintura vermella que ens porta fins al cim, on hi ha una Gran Creu amb tres Formigues Gegants, obra del Grup Excursionista Forces, Forts i Ferms de Sant Hilari Sacalm.\nReculem uns metres pel mateix camí que hem pujat i agafem el camí fresat, net i fitat cap a l'esquerra i que ens porta de forta baixada fins a Can Borrell, masia en ruïnes on tornem a una pista. Baixem per aquesta pista fins a enllaçar amb la Ruta de la Font de la Formiga. Seguim la pista cap a la dreta, visitem la Font de la Formiga i el Salt de Sant Martí, que tenim a quatre passes i tornem a aquest encreuament.\nContinuem per la pista al costat del Torrent de la Font del Gavatx, passem per la Font del Gavatx primer i la Font del Vern després, una al costat de la pista i l'altra uns metres endins, Seguim per la pista, sempre de lleugera pujada i arribem a l'encreuament on tanquem el bucle. Tornem a creuar el Torrent de la Font del Gavatx, ara de tornada i pel mateix de l'anada camí fins al cotxe.\nTotal temps caminant 3h 02m\nPista Font Abeuradors\nRuta Font Formiga\nCaminet Font Formiga\nUna Ruta molt maca, fresca malgrat ser 27/08. I amb les indicacions donades per "avipep" quasi no cal seguir el track. El unic es un troç al baixar del Puig de les formigues, que hi ha com una part del cami esllevisat. I es perd una mica el cami, per res que no es pugui solventar amb una mica de vista.\nMoltes gràcies Lanuadecoco pel comentari i la valoració.\nUna ruta genial. Gràcies per compartir-la.\nMoltes gràcies , excelents indicacions tot i que cal tenir en compta que la fullaraca de desembre no et deixa veure el corriol que baixa del Puig, per el que cal anar seguint les indicacions del GPS.\nMoltes gràcies xavipcg pel teu comentari.\nGràcies per penjar el track, l'hem fet amb la meva filla i uns amics amb la seva, i l'hem disfrutat molt, es cert que el començament de la baixada, com diu en xavipcg, ens ha calgut seguir amb més cura el GPS, pero ha anat perfeta.\nSalud i merci.\nMoltes gràcies parret pel comentari i a disposar.\nM.del Mar 12/03/2019\nHem fet la ruta aquest diumenge, ens a agradat molt. Gràcies per compartir la\nMoltes gràcies M.del Mar pel comentari i la valoració de la ruta.\nHola, ha trobat interessant aquesta ruta Sant Miquel de les Formigues https://ca.wikiloc.com/rutes-senderisme/sant-miquel-de-les-formigues-17747859 Salutacions, Wikiloc - Rutes del Món


Trekking Jordània 8D. Nadal | Viatges Independents\nJordània Trekking 8 Dies. Nadal\nEt proposem conèixer aquest país d’una manera diferent, on la seva naturalesa tingui un paper important. Jordània és història: la dels Omeia que ens van deixar els castells del desert, la de l’imperi romà a Jerash, la del cristianisme a Madaba i la dels nabateus a la ciutat tallada a la pedra de Petra. Però aquesta terra també tanca bells llocs on gaudir la natura com les reserva de Dana, per la qual caminarem i l’imponent desert de Wadi Rum, que recorrerem a peu durant uns dies.\nSORTIDA: 28 DESEMBRE 2017\n28 DES VOL CIUTAT D’ORIGEN / AMMAN – Vol / Hotel\n31 DES PETRA – WADI RUM (TREKKING) E / P / S Acampada\n01 GEN WADI RUM – AQABA E / P Hotel\n02 GEN AQABA – WADI FEYNAN E / S Eco-lodge\n03 GEN WADI FEYNAN – DANA – RUTA DELS REIS – AMMAN E Hotel\n28 DES.- VOL CIUTAT D’ORIGEN / AMMAN\nSortida del vol amb destinació Amman amb connexió intermèdia a Istanbul. Arribada a Amman i trasllat a l’hotel. Nit a Amman.\nSortida cap al Mar Mort i temps per banyar-se en les aigües mes salades del món. Continuació cap a Wadi Mujib per realitzar l’Ibex Trail (trekking de 3-4 hrs pels voltants de Wadi Mujib on en ocasions es poden veure els ibex). Trasllat de 4 hores cap a Petra passant per la fortalesa de Kerak i prenent l’autopista del desert. Allotjament a Petra.\nVisita completa de la ciutat nabatea rosada amb les seves múltiples façanes i edificis clàssics integrats en aquest incomparable marc natural. Excursió al Deir i si es desitja també a l’altar de sacrificis. Per a això s’ha de caminar entre 12 i 18 kms.\n31 DES.- PETRA – WADI RUM (TREKKING)\nTrasllat fins a Wadi Rum i travessa a peu pel desert. Sopar i allotjament en acampada lliure.\n01 GEN.- WADI RUM – AQABA\nTour en 4 × 4 de 4 hores pel desert. Dinar i trajecte d’una hora fins a Aqaba. Tarda lliure a Aqaba.\n02 GEN.- AQABA – WADI FEYNAN\nDia dedicat a conèixer els corals del Mar Roig, realitzant snorkel o submarinisme des del Royal Diving Centre o en alguna de les seves platges. Trasllat a través del desèrtic Wadi Araba, per la depressió del Mar Mort, limítrof amb la frontera d’Israel. Sopar i allotjament a eco-lodge de Feynan.\n03 GEN.- WADI FEYNAN – DANA – RUTA DELS REIS – AMMAN\nInici de la caminada de 05 hores d’ascens per l’impressionant Wadi Feynan fins a la població de Dana (alternativament podria ascendir en vehicle fins Dana i realitzar alguna de les caminades al voltant de la població). Trasllat de 3 hores a través de la històrica ruta dels Reis que creua els pobles antics i els més impressionants valls i paisatges bíblics fins Amman.\n04 GEN.- VOL AMMAN / CIUTAT D’ORIGEN\nTrasllat de matinada a l’aeroport per embarcar en el vol de tornada via Istanbul. Arribada a Ciutat d’origen i fi dels nostres serveis.\nPreu Base per persona 1.280 €\nTransport en vehicle privat amb A/C i conductor de parla hispana o anglesa.\nUna nit d’acampada lliure a Wadi Rum en tendes de campanya amb tot el material inclòs excepte sac de dormir.\nEntrades a monuments i reserves naturals (100 – 112 USD aprox.).


Wyndham Grand Plaza Royale Palace Chengdu, Chengdu – Preus actualitzats 2018\nOfertes al Wyndham Grand Plaza Royale Palace Chengdu (Xina)\nNo.1088 Wangcong Middle Road, Pixian, Pi County, 611730 Chengdu, Xina – Bona ubicació - mostra el mapa\nFoto de Chengdu d'un viatger\nUn dels nostres preferits a ChengduEl Wyndham Grand Plaza Royale Palace està situat a l'oest de la zona industrial d'alta tecnologia de Chengdu, a 30 minuts en cotxe de la muntanya de Dujiangyan. Ofereix aparcament gratuït i habitacions amb internet gratuïta.\nEl Wyndham Grand Plaza Royale Palau de Chengdu es troba a 30 minuts de l'aeroport i a 45 minuts de la ciutat de Chengdu, on trobareu la plaça de Tianfu, el carrer comercial de Chunxi i el temple de Wuhou.\nTotes les habitacions del Royale Palace Chengdu estan equipades amb TV de pantalla plana de 42 polzades i caixa forta. El bany té una dutxa efecte pluja separada.\nEls clients poden fer exercici al gimnàs o jugar un partit de ping-pong a la sala de jocs. També hi ha una pista de bàdminton coberta i una sala de billar. El taulell d'informació turística ofereix serveis turístics i de venda d'entrades.\nEl restaurant Katsuya serveix cuina japonesa Teppanyaki i sushi. Al restaurant xinès podeu tastar cuina de Sichuan i cantonesa. Al menjador, se serveix un menú occidental durant tot el dia.\nWyndham Grand Plaza Royale Palace Chengdu treballa amb Booking.com des del 8 de oct. de 2010.\nQuan vols allotjar-te a Wyndham Grand Plaza Royale Palace Chengdu?\nLes habitacions estan equipades amb TV de pantalla plana de 42 polzades i caixa forta.\nInclou servei gratuït de bugaderia de 2 peces de roba cada dia, 2 esmorzars diaris i accés al saló executiu.\nS'acaben de reservar a Chengdu: 29 hotels com Wyndham Grand Plaza Royale Palace Chengdu s'acaben de reservar al nostre web\n5 raons per triar Wyndham Grand Plaza Royale Palace Chengdu\nUn dels nostres preferits a Chengdu\nMuseu de Sichuan\nInstal·lacions de Wyndham Grand Plaza Royale Palace Chengdu\nLlegeix-ho Wyndham Grand Plaza Royale Palace Chengdu accepta peticions especials, que pots escriure al pas següent.\nTots els nens més grans o adults paguen 289 CNY per persona i nit si dormen en llits supletoris.\nAltres targetes Greatwall Peony Dragon Pacific Jin El Wyndham Grand Plaza Royale Palace Chengdu accepta aquestes targetes i es reserva el dret de fer una retenció temporal a la teva targeta abans de l'arribada.\nEl Wyndham Grand Plaza Royale Palace Chengdu accepta aquestes targetes i es reserva el dret de fer una retenció temporal a la teva targeta abans de l'arribada.\nLa situació del Fraser Suites Chengdu té una puntuació de 9,5\nMostra els comentaris de: Tots els enquestats Famílies (1) Parelles (2) Grups d'amics (3) Persones que viatgen soles (3) Persones en viatge de negocis (6) Mostra els comentaris de: Totes les puntuacions Fantàstic: 9+ (4) Força bé: 7 – 9 (1) Bé: 5 – 7 (4) Malament: 3 – 5 (0) Molt malament: 1 – 3 (0)\nAra hi ha 81 persones buscant allotjament a Chengdu\nHem trobat més allotjaments com Wyndham Grand Plaza Royale Palace Chengdu que han agradat a altres viatgers\n8,7 Fabulós 1.233 comentaris\nLa reserva més recent en aquest hotel és d'ahir a les 09:35\nEncara estàs buscant? Mira't altres hotels semblants a Wyndham Grand Plaza Royale Palace Chengdu\nHotels amb piscina a Chengdu\nHotels de 5 estrelles a Chengdu\nHotels amb jacuzzi a Chengdu\nHotels familiars a Chengdu\nHotels spa a Chengdu\nHotels amb parking a Chengdu\nEl millor de Chengdu Clica aquí per veure més allotjaments a prop de llocs d'interès populars de Chengdu\nAeroport internacional de Chengdu Shuangliu (CTU) 24,6 km\nEstalvia't fins a un 50% a Chengdu


Sergio i Tonet IV guanyen el VI Trofeu Mixt Savipecho - PilotaViu\nDiumenge, 18.11.2018 13:15h Raspall\nSergio i Tonet IV, campions\nBrisca, Felix, Frances, Mixt Savipecho 18, Monrabal II, Oliva, Pablo, Pere, Pere Roc II, Sergio, Tonet IV\nSergio ha tornat a conquerir el títol del Trofeu Mixt Savipecho, en esta ocasió amb la inestimable ajuda de Tonet IV. S'han imposat a Pablo i Brisca per 25 - 15 en una final renyida que ha tingut moltes alternatives.\nLa sort d'una moneda a l'aire va permetre que Sergio i Tonet IV continuaren optant al títol després de caure derrotats en la partida de la fase prèvia, i la parella del Genovés ho ha aprofitat al màxim. Van accedir a semifinals com a millor equip derrotat gràcies a l'atzar, ja que havien fet el mateix resultat que Punxa i Canari. En les semifinals, davnat Ian i Raül, ja van demostrar que es coneixen a la perfecció i en la final han tornat a demostrar el seu bon moment de forma.\nLa partida s'iniciava amb la treta de Pablo però era des del rest des d'on anaven a sumar-se els primers jocs. Tonet i Brisca han protagonitzat un gran duel de mitgers durant tot l'encontre, amb multitud de pilotades enviades a la galeria del dau. Després del 5 per 5 inicial amb dos jocs des del rest, arribava el primer joc de Pablo i Brisca al dau (5 - 10). Contestava Sergio amb bones tretes per a tornar a igualar la partida i, tot seguit, fer un nou joc des del rest (15 - 10). De nou, Pablo i Brisca igualarien la partida a 15, moment en que es veia a Pablo amb molèsties a la seua mà dreta. El de Barxeta, amb clares mostres de dolor, ha realitzat quinzes de mèrit, però els rojos han millorat encara més el seu rendiment i han acabat la partida amb els dos jocs més ràpids de la jornada. Al remat, 25 per 15 per als de Genovés que s'emporten este prestigiós trofeu\nLa final d'escala i corda, prèvia a la de raspall, ha sigut per a Francés, Pere i Monrabal davant Pere Roc II i Fèlix, pel resultat de 40 - 60.\nTots els finalistes de la jornada. Foto: Just Huesca


Aragonès: “No ens podem quedar només en el rebuig a la violència, hem d’anar a l’arrel dels problemes” | Redacció | barcelona | Política | El Punt Avui\nAragonès: “No ens podem quedar només en el rebuig a la violència. Hem d’anar a l’arrel dels problemes” Aragonès: “No ens podem quedar només en el rebuig a la violència. Hem d’anar a l’arrel dels problemes” Aragonès: “No ens podem quedar només en el rebuig a la violència. Hem d’anar a l’arrel dels problemes” Aragonès: “No ens podem quedar només en el rebuig a la violència. Hem d’anar a l’arrel dels problemes” + Aragonès: “No ens podem quedar només en el rebuig a la violència. Hem d’anar a l’arrel dels problemes” E-mail\nbarcelona - 3 març 2021 9.54 h\nAragonès: “No ens podem quedar només en el rebuig a la violència. Hem d’anar a l’arrel dels problemes”\nPere Aragonès en una compareixença al Parlament el desembre passat ACN.\nPere Aragonès durant la seva compareixença aquest dimecres al Parlament ACN.\nAragonès: “No ens podem quedar només en el rebuig a la violència. Hem d’anar a l’arrel dels problemes” Aragonès: “No ens podem quedar només en el rebuig a la violència. Hem d’anar a l’arrel dels problemes” Aragonès: “No ens podem quedar només en el rebuig a la violència. Hem d’anar a l’arrel dels problemes” Aragonès: “No ens podem quedar només en el rebuig a la violència. Hem d’anar a l’arrel dels problemes” Aragonès: “No ens podem quedar només en el rebuig a la violència. Hem d’anar a l’arrel dels problemes” E-mail\nEl vicepresident del Govern en funcions, Pere Aragonès, en substitució del president de la Generalitat, ha comparegut aquest matí per parlar sobre les mobilitzacions i els aldarulls de les últimes setmanes arran de l’empresonament de Pablo Hasél. Després de donar suport al Mossos d’Esquadra i les Policies Locals ha defensar el dret a la manifestació i a la llibertat d’expressió però ha volgut deixar clar que denunciava “qualsevol tipus de violència, sense pal·liatius” perquè queda fora de qualsevol dret fonamental.\nAragonès, però, ha volgut anar una mica més enllà i ha considerat que cal “anar a l’arrel dels problemes” i no quedar-se només en el rebuig pels aldarulls causat per grups de manifestants. “No ens podem quedar en el rebuig, hem d’abordar l’arrel dels problemes”, ha afirmat, tot afegint: “Hem d’atendre el malestar del jovent” i ha instat el Parlament a “abordar els problemes en la seva totalitat”.\nAragonès ha afegit que “tapar-se els ulls” i no buscar solucions al malestar seria deixar en mans dels Mossos un conflicte social i polític quan no és la seva feina.\nEl vicepresident del govern en funcions ha lamentat la pèrdua d’un ull d’una noia de 19 anys en el primer dia de les manifestacions per Hasél: “Ens dol intensament”, Amb tot, ha expressat el compromís del govern, de la conselleria d’Interior i dels Mossos d’Esquadra a “col·laborar al màxim i a dirimir responsabilitats si es demostra que hi ha hagut una actuació negligent”.\nPel que fa al debat sobre el model policial, Aragonès ha assegurat que “ens hem d’emplaçar a treballar conjuntament en el Parlament per abordar el model policial” més enllà de la “batalleta de curta volada”.\nAmnisnitia i autodeterminació\nAragonès ha iniciat la seva intervenció lamentat que la Fiscalia s’hagi querellat contra el president del Parlament, Roger Torrent, i tres membres independentistes més de la Mesa de la cambra per haver permès el debat i votació de propostes de resolució sobre l’autodeterminació i la monarquia espanyola. Per Aragonès, la querella “referma” el Govern en la seva tesi que “més que mai hi ha la necessitat d’abordar una llei d’amnistia i l’exercici del dret a l’autodeterminació” a Catalunya.També ha cridat a “resoldre políticament el conflicte polític” i no optar per la via judicial.\nSàmper i Bargalló, a la tarda\nLa sessió es reprendrà a la tarda amb la compareixença a petició pròpia del conseller d’Interior, Miquel Sàmper, per a informar “sobre els esdeveniments que han tingut lloc arran de les mobilitzacions per l’empresonament de Pablo Hasél”. Prèviament la Diputació Permanent haurà d’aprovar aquesta compareixença.\nA l’últim, també compareixerà el conseller d’Educació, Josep Bargalló per informar “sobre les condicions en què s’ha iniciat el segon trimestre escolar pel que fa a la seguretat, la reducció de les desigualtats i el seguiment de les inversions”. La Diputació Permanent va aprovar el 20 de gener per unanimitat aquesta compareixença, sol·licitada per la CUP.\nEn totes dues compareixences, els torns dels grups i subgrups seran també de deu minuts en les primeres intervencions, i de cinc minuts per replicar les eventuals respostes dels consellers.


Escriptura i biografia en T.S. Eliot\nBartomeu Fiol | 16 octubre 2001\nLa biografia d'un artista no té sentit més que en relació amb la seva obra. Això vol dir que el biògraf d'un autor ha de ser a la vegada un bon coneixedor de la seva obra. I que, en el seu treball, ha d'estar constantment teixint un entrellat de relacions entre les dades biogràfiques esbrinades i el creixement de la seva escriptura. Un exemple excel·lent d'aquest tipus de feina és la realitzada sobre la figura i l'obra de T.S. Eliot "segurament el poeta de llengua anglesa més important de la segona meitat del segle XX", publicada el 1998 per la Dra. Lyndall Gordon, com a resultat d'una llarga dedicació, iniciada a Nova York el 1970, que l'ha dut a ser a hores d'ara la millor especialista en el tema. En efecte, cal explicar que l'obra actual és el resultat d'una àmplia revisió de dues obres anteriors, Eliot's Early Years, apareguda el 1977, i Eliot's New Life, editada el 1988. L'obra actual, doncs, que duu el títol de T.S. Eliot. An Imperfect Life, és el fruit d'una investigació o indagació que ha durat pràcticament trenta anys.\nTanmateix, cal apuntar que "com indica el mateix títol d'aquest darrer treball", la personalitat de l'autor no en surt gaire ben parada. Per una banda, per la seva turmentada religiositat puritana, heretada dels Pilgrim Fathers colonitzadors de Nova Anglaterra, obsessionada pel pecat i l'infern. Perquè T.S. Eliot creia en l'infern. Mary Trevelyn, una de les seves guardianes protectores de l'època en què ja havia de capejar les conseqüències de la fama, en dóna testimoni en la seva extensa memòria quan conta que, en una ocasió, va dir-li: «Crec en l'infern, sí, hi crec decididament. I visc en constant temor d'ell. Si hi ha un cel, hi ha d'haver un infern. Però tot això es troba fora del temps i, per tant, està fora de la nostra comprensió terrenal». També li deia que aquesta creença «està en els meus ossos». De fet, Eliot podia posar-se a resar fins i tot en el metro londinenc. I amb el seu humor idiosincràtic afegia que això potser no era molt bo per a les seves pregàries però que, eventualment, les seves oracions podien ésser bones per al metro.\nTambé, per un altre costat i encara de forma més accentuada per Lyndall Gordon, per la manera en què el nostre heroi al final va deixar plantades tant la seva primera dona, Vivienne Eliot "sens dubte una desequilibrada però que el va fer un home com a poeta", Emily Hale "segurament la persona que més va influir en la seva obra poètica" i la pràctica i protectora Mary Trevelyan, després d'unes relacions prolongadíssimes o molt prolongades en tots tres casos (la peculiar relació amb Emily Hale va començar abans de la seva vinguda a Europa, el 1914, i va durar anys i panys fins a 1947). Certament, es pot dir que, malgrat totes les seves preocupacions morals per «fer el que calia» i per assumir totes les seves responsabilitats de la manera més escrupolosa i exquisida, la veritat és que va utilitzar-les molt més que no va servir-les. Val a dir que el seu «intercanvi» va ser a bastament asimètric. Almanco fins al seu casament, el 1957, amb la seva segona esposa, la seva secretària Valerie Fletcher, sense anunciar-ho a ningú més que al seu advocat i a un codirector de Faber, perquè li cercàs una nova secretària.\nAixí, el subtítol de An Imperfect Life queda del tot justificat. Però, una vegada més, convé recordar, de totes totes, que el que realment importa és l'obra que ens ha deixat el gran poeta. Al costat de la qualitat absolutament extraordinària dels Four Quartets, les petites misèries del premi Nobel pertanyen del tot al passat, un passat més aviat tristoi "sens dubte" però que no mereix ésser considerat el centre de res. En definitiva, cal donar per pràcticament segur que T.S. Eliot també creia en el Purgatori i que "si de cas" ja n'ha d'haver sortit.


L'acord del salari mínim obre pas a la negociació de la reforma laboral - Regió7 :: El Diari de la Catalunya Central\nL'acord del salari mínim obre pas a la negociació de la reforma laboral\nGovern i agents socials aborden des d'avui la derogació de les mesures impulsades pel PP el 2012\nefe 31.01.2020 | 00:00\nRepresentants del Govern i dels agents socials, ahir a la Moncloa ep\nRepresentants del Govern i dels agents socials, ahir a la Moncloa\nGovern i agents socials van signar ahir l'acord per apujar el salari mínim interprofessional (SMI) enguany, un pacte després del qual s'obre una nova negociació sobre la derogació de la reforma laboral que s'albira més complicada que la que ha permès elevar l'SMI a 950 euros bruts mensuals.\nEl pacte va ser subscrit al Palau de La Moncloa pel president del Govern, Pedro Sánchez, els presidents de les patronals CEOE i Cepyme, Antonio Garamendi i Gerardo Cuerva, respectivament, i els secretaris generals d'UGT i CCOO, Pepe Álvarez i Unai Sordo, acompanyats pel vicepresident segon Pablo Iglesias, la vicepresidenta tercera Nadia Calviño i la ministra de Treball, Yolanda Díaz.\n«Obeïm a un mandat superior que és defensar les classes populars, els que estan pitjor i més pateixen, i fer-ho en el marc del diàleg social», va dir la ministra de Treball, Yolanda Díaz, que va agrair la voluntat de diàleg de patronal i sindicats. No obstant això, la motivació dels agents socials és diferent, ja que mentre els sindicats van tornar a assenyalar la importància de recuperar els salaris més baixos, l'estratègia dels empresaris passa per minimitzar danys.\nLes patronals pensen que la pujada de l'SMI hauria estat més elevada sense acord, raó per la qual veuen més productiu estar a la taula de negociació, encara que sense renunciar a exposar la seva opinió sobre el perjudici que aquest increment genera en el sector agrícola o a empreses amb concessions públiques que no veuen actualitzats aquests contractes encara que pugi el salari mínim.\nLa mateixa estratègia seguiran a la taula per a la derogació de la reforma laboral que s'obre avui al ministeri de Treball, en la qual el Govern vol abordar amb urgència els aspectes relatius a la negociació col·lectiva (prioritat del conveni sectorial i recuperació de la ultraactivitat) i a la subcontractació.\nEl president de CEOE, Antonio Garamendi, no va voler avançar la posició de la patronal en aquesta negociació, encara que va dir que defensarà els aspectes de la reforma que va fer el PP el 2012 que han propiciat la recuperació de l'ocupació. «Sempre estem disposats a negociar», va dir el president de Cepyme, Gerardo Cuerva, que també va incidir en la responsabilitat i lleialtat institucional d'unes patronals que no faran oposició política però que tampoc renunciaran a explicar els seus plantejaments.\nEl secretari general d'UGT, Pepe Álvarez, va dir que els sindicats no són ingenus i que aquesta negociació potser no és ni tan ràpida ni tan fructífera com la del salari mínim, encara que va assegurar que «el no acord tampoc ha de ser un desacord absolut».\nEl líder de la CEOE, per la seva banda, va assegurar que la derogació de la reforma laboral «sense l'acord de la patronal» condicionarà la negociació col·lectiva entre sindicats i patronal.\nEnguany caduca l'últim acord de negociació col·lectiva subscrit per patronal i sindicats, que haurien de començar a negociar-ne un de nou per al pròxim trienni, si bé Garamendi va voler «ser clar», i va advertir que una reforma laboral «excessiva» o una futura pujada de l'SMI «sense acord» deixaria sense espai a la negociació col·lectiva.\nEl secretari general de CCOO, Unai Sordo, va recordar que la negociació col·lectiva és «molt més» que salaris, ja que es tracta «de l'expressió de l'autonomia dels agents socials» que no es pot «deixar aparcada» i que tindrà una enorme transcendència a l'hora d'abordar reptes com el de la digitalització.\nFora del diàleg social queda la derogació de l'article 52.d de l'Estatut dels Treballadors, que permet l'acomiadament per baixa mèdica en determinats casos i que el Govern aprovarà per decret llei en pròxims Consells de Ministres.\n«No es pot dialogar quan hi ha vulneració dels drets fonamentals», va dir Díaz per justificar l'absència de negociació en un tema en el qual confia poder aconseguir el suport polític suficient que permeti la seva convalidació al Congrés.


Pearl Island Resort Subic (Zambales) Filipines - Ofertes d'hotels amb els MILLORS DESCOMPTES EN LÍNIA\nPurok 2, Pundaquit - San Antonio, Subic (Zambales), Filipines - Veure al mapa\nTé alguna pregunta per a Pearl Island Resort?\nPuntuació 5,1 (49 comentaris)\nBarri Pundaquit - San Antonio Badia de Subic Pundaquit - San Antonio San Narciso San Narciso Badia de Subic\nMés informació sobre Pearl Island Resort\nPer als viatgers què vulguin captar les imatges i els sons de Subic (Zambales), Pearl Island Resort és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Casa San Miguel, Illa Capones, Anawangin Cove.\nLes instal.lacions i els serveis que proveeix Pearl Island Resort asseguren una estada plaentera als seus clients. A l'hotel s'hi pot gaudir d'unes comoditats de primera classe com aparcament de cotxes, servei d'habitacions, restaurant, s'admeten animals de companyia, zona de fumadors.\nGaudiu de les comoditats d'alta gama com ara habitacions per a no fumadors, aire condicionat, escriptori, cuina americana, plat de dutxa per tal de relaxar-vos després d'un cansat dia. L'hotel ofereix moltes oportunitats d'oci úniques, com jardí, esports d'aigua (motoritzats). Pearl Island Resort és una elecció inteligents per a viatgers a Subic (Zambales), i ofereix una estada relaxant i sense molèsties.


Pequín | Guia completa per a mascotes, dades, imatges | Ekolss - Animals\nClassificació científica de Pequín\nEstat de conservació de Pequín:\nUbicació de Pequín:\nFets de Pequín\nEs creu que té més de 2.000 anys!\nCaracterístiques físiques de Pequín\n6 kg (14 lliures)\nEls pequinesos, també coneguts com a 'gos lleó', són gossos de joguina i tenen una estructura bastant compacta.\nSolen pesar fins a 14 quilos i tenen un pelatge llarg a tot el cos. Les seves orelles són grans i més rodones (en comparació amb el seu cos), i els seus ulls són foscos i brillants.\nSón especialment coneguts per crear un vincle amb les persones que els agrada. No obstant això, també són molt coneguts per ser independents i alerta i sovint són bons gossos de vigilància.\nEls pequinesos es van trobar originalment com a gossos de companyia d’una antiga família xinesa i es consideren sagrats a la Xina. La llegenda també diu que originalment tenien la mida d'un lleó, però Buda va reduir la seva mida ara coneguda, motiu pel qual també se l'anomena gos lleó. Es classifiquen en mànigues de Pequín i Mini de Pequín. Els gossos pequinesos de màniga rebien el seu nom ja que es deia que els membres de l’antiga família imperial xinesa els portaven a les mànigues de la bata.\nAvantatges i inconvenients de tenir un gos de Pequín\nAmable i tranquil\nEs coneix que aquests gossos són simpàtics i solen ser molt tranquils. A més, també se sap que són criatures lleials. Trets físics vulnerables i sensibles\nAquests gossos són diminuts i fràgils i tenen cossos molt sensibles i vulnerables. Per tant, sempre és una bona idea allunyar-los de situacions que els poden fer més mal que bé. Per tant, també s’han de manipular amb molta cura al voltant dels nens més petits.\nCompatible amb la família\nSe sap que són uns grans gossos familiars i són molt afectuosos amb tots els membres de la família. No obstant això, trien particularment algunes persones que finalment es converteixen en el seu favorit absolut. Propens a problemes respiratoris\nUna de les principals preocupacions per a la salut d’aquest gos és la seva salut respiratòria. Si fa exercici fins i tot una mica més del que hauria de fer, el gos podria acabar amb dificultats respiratòries.\nMolt positiu i enèrgic\nUna altra cosa bona d’aquests gossos és que tenen un ambient molt positiu i són molt enèrgics, cosa que al final aclareix l’ambient de la vostra llar. Alt manteniment\nAquests gossos requereixen un alt nivell de preparació i manteniment. Han vessat molt i s’ha de retirar regularment la pell solta perquè estiguin nets.\nBonic i bonic gos pequecí daurat al parc jugant\nMida i pes de Pequín\nEls pequinesos són petits gossos de joguina que estan coberts de pell que cau més llarg del cap. Els mascles i les femelles de Pequín pesen al voltant de 6-12 lliures. Mentrestant, tant els mascles com les femelles tenen una alçada aproximada de 6 a 9 polzades.\nAlçada 6-9 polzades d'alçada 6-9 polzades d'alçada\nPes De 6 a 12 lliures., Totalment cultivat De 6 a 12 lliures., Totalment cultivat\nProblemes de salut comuns de Pequín\nEls gossos de Pequín són propensos a diversos problemes de salut. La malaltia del disc intervertebral, per exemple, es produeix quan els discos de la columna vertebral comencen a trencar-se, fent que el gos tingui molt dolor al llarg de l'esquena i el coll. Les cames i els braços també es poden veure afectats.\nLa síndrome de les vies respiratòries braquicefàliques és un altre problema de salut comú, a causa de la cara naturalment plana del Pequín. Si la respiració es fa difícil, un veterinari pot realitzar una cirurgia per millorar el flux d’aire.\nEls gossos de Pequín també són propensos als murmuris del cor i a la siringomièlia. Tot i que un murmuri del cor pot ser un símptoma d’un problema separat al cor, la siringomièlia és un terme ampli que significa simplement que la columna vertebral té un quist. No obstant això, aquesta condició és lluny de ser benigna; si no es tracta, la medul·la espinal del gos es pot deteriorar i provocar paràlisi, rigidesa muscular i debilitat.\nEls principals problemes de salut d’aquests gossos són:\n- Malalties oculars\n- Remor del cor\n- Malaltia del disc intervertebral\n- Síndrome de la via aèria braquicefàlica\nTemperament i comportament de Pequín\nEls gossos de Pequín són fidels i tenen un comportament molt amable dins de les seves famílies humanes. Se sap que són intrèpids i independents tot i ser de mida petita. Els encanten les voltes dels seus amos i es diu que també s’utilitzen com a mascotes acompanyants que finalment serveixen de símbols d’estat.\nEs considera que aquests gossos són un dels més tossuts i són molt difícils d’entrenar. Els encanten uns quants humans favorits de la família. No obstant això, el seu afecte sol ser de tots els membres.\nAquests gossos també són fantàstics amb nens. Tot i això, no es recomana conservar-los si teniu nens petits a casa, ja que aquests gossos són molt fràgils i vulnerables.\nAquests gossos no són molt aptes per a persones ocupades. Normalment són ideals per a persones jubilades. Aquests gossos també requereixen molt de manteniment, ja que la pell gruixuda s’ha de preparar i desenredar molt regularment. Ser agressiu també és un tret rar de la personalitat dels gossos de Pequín.\nCom tenir cura d’un gos de Pequín\nTenir cura d’un gos de Pequín sol ser una tasca, ja que aquestes petites criatures requereixen molta cura i manteniment, sobretot com a cadell. Per tant, és particularment important tenir en compte diversos factors si esteu pensant en adoptar un gos de Pequín com a mascota. Utilitzeu els consells següents per crear-los un espai còmode i segur.\nAlimentació i dieta de Pequín\nEls gossos de Pequín només requereixen porcions petites i equilibrades de menjar. Tanmateix, es poden comportar com si en necessitessin molt més, cosa que finalment els podria posar malalta. Normalment, la seva dieta inclou articles rics en proteïnes com porc, peix i pollastre. Podeu combinar-ho amb articles de soja, arròs i verdures verdes per donar-los una dieta completa.\nUn cadell de Pequín també té una dieta similar, excepte pel fet que s’hauria d’alimentar amb més freqüència en comparació amb els adults, ja que tenen estómacs més petits i només poden prendre quantitats molt petites a la vegada que pot ser o no suficient per a la seva necessitats nutricionals.\nMillor assegurança de Pequín\nAtès que aquests gossos pateixen una gran quantitat de problemes de salut, només seria segur per a vosaltres, com a propietari, obtenir una assegurança adequada per al vostre gos que us cobriria en cas de necessitat. Cerqueu una assegurança per a mascotes que cobreixi les visites regulars, així com la cobertura d’emergència. A més, molts veterinaris ofereixen plans de pagament o paquets de cobertura especials a la seva oficina, per la qual cosa és millor parlar amb un veterinari local per obtenir més informació.\nManteniment i neteja de Pequín\nEls gossos de Pequín solen tenir un manteniment elevat. La seva capa molt gruixuda requereix una preparació adequada. Els propietaris hauran de raspallar regularment la capa del seu gos pequecí diàriament, tot i que no s’hauria de sorprendre de la quantitat de vessament. El raspall eliminarà aquesta pell extra, reduint els embolics per obtenir un pelatge suau i brillant.\nEntrenament de Pequín\nSe sap que aquests gossos són molt tossuts i solen ser difícils d’entrenar. Necessitareu molt d’esforç i paciència per entrenar el vostre gos de Pequín. Normalment, el vostre gos trigaria de sis a un any a començar a seguir els protocols d’entrenament.\nExercici de Pequín\nEls gossos de Pequín requereixen un mínim de 30 minuts d’exercici cada dia, molt menys que els gossos més actius i més grans. No obstant això, no s’ha d’exagerar l’exercici per evitar problemes respiratoris. Durant els descansos, algunes passejades més curtes serien fantàstiques per als vostres gossos. No necessitaran gaire espai per córrer al jardí, cosa que els converteix en una mascota ideal per als propietaris d’apartaments o amb poc espai al jardí.\nCadells de Pequín\nLa cura necessària per als cadells de Pequín és similar a la dels grans. No obstant això, requereixen una mica de cura addicional. També hauríeu d’alimentar-los més sovint perquè els seus estómacs són petits i normalment no poden contenir massa menjar en un moment determinat. Sempre proporcioneu aigua adequada per garantir que estiguin hidratades.\nPetit cadell blanc de Pequín jugant amb carbassa.\nGossos i nens de Pequín\nEls gossos de Pequín són fantàstics amb els nens. Es considera que són gossos familiars lleials i són especialment afectuosos amb els nens. No obstant això, aquests gossos són sensibles, fràgils i vulnerables. Per tant, no s’han de conservar amb els nadons.\nGossos semblants als pequinesos\nAlguns gossos són similars als gossos de Pequín. Alguns d’ells són:\nChin japonès - Igual que els gossos de Pequín, també se sap que és un gos de companyia fidel. Aquests gossos també són alerta i independents.\nMaltès - Aquests gossos també estan coberts de pell gruixuda i són molt amables, però també poden resultar enganyosos.\nAffenpinscher - Aquest gos és intel·ligent, però també propens als riscos per a la salut. Cultivats amb gossos de joguina com el Griffon de Brussel·les, la majoria dels seus riscos per a la salut s’imposen per si mateixos, a causa de la seva alta energia i curiositat innata. Comparteixen la mateixa naturalesa amorosa per a la seva família que els pequinesos.\nGossos famosos de Pequín\nA causa del seu bell pelatge i la seva petita alçada, no hauria de sorprendre que el gos de Pequín hagi trobat un lloc al cor de moltes personalitats famoses. Quan Shirley Temple participava a la pel·lícula de 1936 'Stowaway', se li va regalar el gos petinès del seu personatge, anomenant-lo 'Ching-Ching' (abans 'Mr. Woo').\nJennifer Gray i Elizabeth Taylor també són propietaris de gossos de Pequín. La raça també ha servit d'inspiració per a un gos animat en una sèrie de Walt Disney 'Plutó'\nPer molt elegants que siguin aquests gossos, també són resistents. Es diu que aquesta raça va ser un dels gossos que va sobreviure al tràgic enfonsament del Titanic el 1912.\nNoms populars per a gossos de Pequín\nAquí hi ha alguns dels populars noms per a aquest gos:\ndepredadors i preses de la guineu àrtica


L'Associació Alzheimer Reus donarà cobertura al Baix Camp\nL'Associació d'Alzheimer Reus donarà cobertura a petits municipis del Baix Camp\nL'entitat oferirà punts d'informació a aquells municipis que s'hagin adherit al Projecte Baix Camp.\ndilluns, 24 de desembre 2018 - 09:21h | Actualitzat a 24/12/2018 10:30h\nL'Aleixar és un dels primers municipis del Baix Camp que ja ha signat l'acord amb l'Associació | Cedida\nA partir de l'any vinent, l'Associació d'Alzheimer de Reus i Baix Camp donarà cobertura a petits i mitjans municipis de la comarca del Baix Camp. Des de l'entitat s'havien trobat amb la problemàtica que molts usuaris de petits pobles no podien gaudir del servei, ja que no es podien desplaçar a Reus. L'associació oferirà punts d'informació a aquells municipis que s'hagin adherit al Projecte Baix Camp.\nCobertura descentralitzada de l'Alzheimer a la comarca\nL'Associació d'Alzheimer de Reus i Baix Camp va néixer davant la necessitat de persones i familiars afectades per la malaltia de l'alzheimer. Aquesta entitat té com a objectiu «atendre i donar suport a les persones que pateixen directament o indirectament trastorns neurocognitius i dany cerebral adquirit». Ara amb el nou acord, l'associació descentralitzarà el seu servei i es desplaçarà periòdicament als municipis que participin en la iniciativa.\nEl Projecte Baix Camp va néixer amb l'objectiu d'apropar els serveis de l'entitat als municipis | ACN\nUn punt d'informació als ajuntaments del Baix Camp\nPrincipalment, aquest acord es basarà en el trasllat de professionals de l'Associació d'Alzheimer de Reus i Baix Camp als diversos municipis de forma periòdica. Aquest professional treballarà amb els ajuntaments dels pobles, on s'instal·larà un punt d'informació. Aquesta iniciativa néixer perquè des de l'entitat van veure que les persones afectades de la demència i als seus familiars tenien dificultats per desplaçar-se a Reus. Una vintena de municipis del Baix Camp es beneficiaran d'aquest servei a partir del gener del 2019.\nConscienciar a la població de l'Alzheimer\nD'altra banda, diversos municipis del Camp de Tarragona ja s'han sumat a la Confederación Española de Alzheimer (CEAFA), la qual pretén que els diversos ajuntaments del territori s'adhereixen per declarar-se municipi solidari amb l'Alzheimer. Aquesta adhesió té com a objectiu la sensibilització i la conscienciació a la població de la malaltia de l'Alzheimer, això com les conseqüències que comporta.\nUn centre de referència a Reus per tractar la malaltia\nReus disposarà d'un centre de dia de referència en el tractament de l'Alzheimer el 2019. Aquest centre se situarà en uns terrenys públics davant del Santuari de Misericòrdia, a l'avinguda d'Antoni Planàs i Marca. Amb capacitat per a 160 persones, 80 usuaris del centre de dia i 60 per la unitat de rehabilitació cognitiva. Davant la necessitat d'un espai més gran pels malalts d'alzheimer i les seves famílies, la Fundació Rosa Maria Vivar va decidir posar en marxa aquest projecte d'alt valor social.


manelzaera: Seguiment del debat\nFa una estona que he acabat de realitzar el seguiment del debat electoral entre Zapatero Rajoy a través del canal de Twitter de Política ebrenca, acompanyat de dues entrades al bloc del mateix nom. És cansat fer un seguiment amb Twitter d'un acte i encara és més sorprenent pensar que això ho estava fent el Daniel Gil durant l'Ebrebloc. És de bojos!\nQuant al debat, doncs crec que ha hagut un empat. Zapatero ha estat més nerviós. Tots dos han seguit la seva línia argumental. I ara queda veure com els deixen els sondejos i com els deixen les tertúlies.\nEscrit per Manel Zaera a 26.2.08\nEtiquetes: debats, eleccions generals, política\nJo li dono mig punt més a Zapatero per no ser borni ni mirar les mussaranyes quan es dirigia solemnement a tota España.